BKIออกประกันรถแบบพิเศษคุ้มครองน้ำท่วม
กรุงเทพประกันภัย ออกประกันภัยรถยนต์แบบประหยัดพิเศษ เพิ่มความคุ้มครองภัยน้ำท่วม
13 ก.พ. 2555

กรุงเทพประกันภัย ออกประกันภัยรถยนต์แบบประหยัดพิเศษ เพิ่มความคุ้มครองภัยน้ำท่วม 
บริษัท กรุงเทพประกันภัย   หรือ BKI  เพิ่มความคุ้มครองภัยน้ำท่วมในกรมธรรม์ประกันภัยรถยนต์แบบพิเศษ First Care 2+ Flood  และ 3+ Sure Flood นอกเหนือจากความคุ้มครองปกติ ประกอบด้วย คุ้มครองความรับผิดต่อบุคคลภายนอก ทั้งความเสียหายต่อชีวิต ร่างกาย ทรัพย์สิน อุบัติเหตุที่เกิดขึ้นกับผู้ขับขี่และผู้โดยสาร ค่ารักษาพยาบาล และยังสามารถประกันตัวผู้ขับขี่ในกรณีที่เป็นคดีอาญา
สำหรับ แบบประกันภัยรถยนต์แบบพิเศษ First Care 2+ Flood  คุ้มครองรถหายและไฟไหม้ การชนที่มีคู่กรณีเป็นยานพาหนะทางบก การก่อการร้าย ด้วยทุนประกันภัยเริ่มต้นที่ 1 แสนบาทสูงสุด 7 แสนบาท เบี้ยประกันภัยเริ่มต้นที่ 8,100 บาท คุ้มครองน้ำท่วมสูงสุด 1 แสนบาท เหมาะสำหรับรถยนต์ที่ทุนประกันภัยไม่เกิน 7 แสนบาท  อาทิ ความเสียหายเนื่องจากการชนกับยานพาหนะทางบก  รถยนต์สูญหาย ไฟไหม้ ภัยก่อการร้าย วงเงิน 1-7 แสนบาท ความเสียหายต่อตัวรถเนื่องจากภัยน้ำท่วม 1 แสนบาท  การคุ้มครองความรับผิดต่อบุคคลภายนอกความเสียหายต่อชีวิต ร่างกาย หรือ อนามัย 1 ล้านบาทต่อคน 
ความเสียหายต่อชีวิต ร่ายกาย หรือ อนามัย 10 ล้านบาทต่อครั้ง ความเสียหายต่อทรัพย์สิน 1 ล้านบาทต่อครั้ง อุบัติเหตุส่วนบุคคลสำหรับผู้ขับขี่และผู้โดยสาร 1 แสนบาทต่อครั้ง การประกันตัวผู้ขับขี่ ในกรณีเป็นคดีอาญา 2.5 แสนบาทต่อครั้ง
สำหรับ ประกันภัยรถยนต์แบบพิเศษ 3+ Sure Flood   คุ้มครองความเสียหายจากการชนที่มีคู่กรณีเป็นยานพาหนะทางบก ด้วยทุนประกันภัยสูงสุด  1.5 แสนบาท เบี้ยประกันภัยเริ่มต้น 7,600 บาท พร้อมคุ้มครองน้ำท่วมสูงสุด  1 แสนบาท คุ้มครองความเสียหายเนื่องจากการชนกับยานพาหนะทางบก 1-1.5 แสนบาท ความเสียหายต่อรถยนต์เนื่องจากภัยน้ำท่วม 1 แสนบาท  การคุ้มครองความรับผิดต่อบุคคลภายนอกความเสียหายต่อชีวิต ร่างกาย ทรัพย์สิน อุบัติเหตุส่วนบุคคล การประกันตัวผู้ขับขี่เท่ากับ  First Care 2+ Flood